شەفەق نیوز/ لەناوڕاس ئاڵشبوین کەشوهەوا و و ئەو بیاوانبوینە روی لە عراق کردیە لە ماوەی زیاتر لە دوساڵە، باخەیل بەغدای پاێتەخت رویوەروی لەناوداین گەپیگ بوینە لە شوینیگ کشتوکاڵی ئاڵشتکریەن ئەرا نیشتەجیبوین، لە وەختیگ ک عراق خوازینی وە زیاتر لە 15 ملیار دارە دوارە هاوسەنگ کردن کەشوهەوا.
چەو ئاژانس شەفەق نیوز، کەفێدە بان باخەیل خورما لەبان رێ خێرا باشوور بەغدای پاێتەخت، ئەرا هەر کەسیگ وەی شوینە رەدبوود وەگەر ئسفاکردنی خەم و دڵشکیان داپوشدێ، تەنیا لەناوچگن دارخورمایەیل دوینێد وەگەرد سزیان و تینیگی فرەیگ.  ‏
ئاژانسەگە زانست، میکانیزم و وەزوی هشکبوین ئێ باخەیلە، گومان ئەوە هەڵگرێد ک ئەرا پڕۆژەیگ تایبەت دانریانە، سەرەرای ئەوەگ گرنگی دیرێد جویر پشتین سەوزیگ یا جویر تەیمان سروشتییگ ک مقیەتی بەشەیل پایتەخت کەێد ک وەدەس زیادبوین دانشتگەیل ناڵێد.
